Πέμπτη 28 Γενάρη 2016\nΜε περιτύλιγμα το «διάλογο»\nΤην πρόσκληση σε «διάλογο» για το Ασφαλιστικό επανέλαβε χτες ο υπουργός Εργασίας, σε ανακοίνωση που εξέδωσε με αφορμή τη συνάντηση με τους «εμπειρογνώμονες» των επιστημονικών φορέων. Οπως σημειώνει, «το υπουργείο Εργασίας (...) είναι έτοιμο να συζητήσει με όλες τις κοινωνικές ομάδες, με ολόκληρη την ελληνική κοινωνία (...) προκειμένου η ασφαλιστική μεταρρύθμιση να λάβει υπόψη τις ιδιαιτερότητές τους. Ολα τα παραπάνω προϋποθέτουν διάθεση αλληλοκατανόησης και συνδιαλλαγής σ' ένα πλαίσιο δημοκρατικού διαλόγου, που θα λαμβάνει υπόψη τη συγκυρία και την οδυνηρή πραγματικότητα των εκατοντάδων χιλιάδων ανέργων, την κακή οικονομική κατάσταση της χώρας και τις αλλεπάλληλες μειώσεις των συντάξεων την τελευταία πενταετία». Δηλαδή, η κυβέρνηση καλεί σε «διάλογο» όλους όσους τώρα βρίσκονται σε κινητοποιήσεις και τους υπόσχεται «βελτιώσεις», οι οποίες όμως θα παίρνουν υπόψη την κακή οικονομική κατάσταση της χώρας και τις αλλεπάλληλες μειώσεις στις συντάξεις τα τελευταία χρόνια! Στην ουσία, προαπαιτούμενο για το «διάλογο» που ζητάει η κυβέρνηση είναι η απεμπόληση κάθε διεκδίκησης για ανάκτηση απωλειών και ταυτόχρονα η προσαρμογή των αιτημάτων στις αντοχές της οικονομίας, οι οποίες αποτέλεσαν βάση και για όλες τις προηγούμενες ανατροπές και περικοπές. Με άλλα λόγια, η κυβέρνηση λέει σε όσους θίγονται από το σχέδιό της «ελάτε σε διάλογο για να το ...αποδεχτείτε»! Η κοροϊδία πάει σύννεφο. Δικαιώνεται απόλυτα η θέση των δυνάμεων στο κίνημα, που ξεκαθάρισαν από την αρχή ότι το συγκεκριμένο νομοθέτημα δεν παίρνει μερεμέτια, ότι η κυβέρνηση με το «διάλογο» σκοπεύει να διατηρήσει ανέπαφη την αντιδραστική ουσία του και ότι η απόσυρσή του είναι επιβεβλημένος στόχος των εργατικών - λαϊκών αγώνων.\nΓέλασαν και τα μάρμαρα χτες με τον τρόπο, που το μεταμεσονύχτιο δελτίο ειδήσεων της ΕΡΤ παρουσίασε τις εργατικές - λαϊκές αντιδράσεις την ώρα που στη Βουλή διεξαγόταν η συζήτηση για το Ασφαλιστικό. Σύμφωνα λοιπόν με το ...ρεπορτάζ της ΕΡΤ, κινητοποιήσεις οργανώθηκαν «από σωματεία και φορείς». Ακολουθούν δηλώσεις ενός εκπροσώπου της ΑΔΕΔΥ από την πλατεία Κλαυθμώνος και στη συνέχεια δηλώσεις του εκπροσώπου της Εκτελεστικής Γραμματείας του ΠΑΜΕ από τη Ομόνοια. Η ανταπόκριση «ντύνεται» και με μερικά σκοτεινιασμένα πλάνα από τις πορείες που ακολούθησαν και στην αποφώνηση του ρεπορτάζ ακούγεται το εξής: «Στις δύο κινητοποιήσεις συμμετείχαν περίπου 10.000 άτομα». Το «αξιόπιστο» ρεπορτάζ της ΕΡΤ δεν είδε βέβαια ότι η συγκέντρωση της ΑΔΕΔΥ ήταν μια παρασύναξη μερικών δεκάδων συνδικαλιστών του Δημοσίου, στελεχών της ΛΑΕ και κάποιων αγνώστου ταυτότητας «συντονιστικών» ενάντια στα μνημόνια. Αυτή τη μάζωξη, η κρατική τηλεόραση την έβαλε στο μπλέντερ με τη μαζική εργατική - λαϊκή διαδήλωση του ΠΑΜΕ και ...έβγαλε το μέσο όρο! Κι όλα αυτά, για να μη φανεί ότι το κάλεσμα της ΑΔΕΔΥ για κινητοποίηση, που θα έπαιζε ρόλο «αντίβαρου» στη διαδήλωση που είχε εξαγγείλει το ΠΑΜΕ, δεν συσπείρωσε ούτε τα πρώτα συνδικαλιστικά στελέχη τους, σε αντίθεση με το συλλαλητήριο του ΠΑΜΕ. Εμείς τι άλλο να πούμε για τη «φερεγγυότητα» της ΕΡΤ... Πάντα άξιοι!\nΚαθημερινά, στοιχεία που δημοσιοποιούνται απλά αποδεικνύουν τη δεινή κατάσταση στην οποία βρίσκονται τα εργατικά - λαϊκά νοικοκυριά. Χτες, λοιπόν, έγινε γνωστό ότι τα χρέη ιδιωτών προς την Εφορία το 2015 αγγίζουν τα 13,5 δισ. ευρώ. Λίγο περισσότερα ήταν τα χρέη το 2014. Στοιχείο που δείχνει ότι οι εργαζόμενοι και τα λαϊκά στρώματα αδυνατούν να πληρώσουν τα χαράτσια που έχουν επιβάλει η κυβέρνηση ΣΥΡΙΖΑ - ΑΝΕΛ και οι προηγούμενες ΝΔ, ΠΑΣΟΚ και ότι ακόμα και στις ρυθμίσεις που γίνονται για αποπληρωμή αυτών των χρεών με δόσεις, δεν μπορούν να αντεπεξέλθουν αυτές οι οικογένειες. Η προπαγάνδα της κυβέρνησης κάθε φορά που δημοσιοποιούνται τέτοια στοιχεία, κάνει λόγο για «κυνήγι» των μεγαλοοφειλετών που μπορούν να πληρώσουν, ωστόσο στην πραγματικότητα κάτι τέτοιο δεν ισχύει, δεν ίσχυε ποτέ και δε θα ισχύσει ούτε στο μέλλον. Αλλωστε, γι' αυτούς τους μεγάλους, η κυβέρνηση έχει φροντίσει να θεσπίσει δεκάδες φοροαπαλλαγές και κίνητρα...\nΔεν μπορέσαμε να μετρήσουμε το πόσες φορές ο Αλ. Τσίπρας, στις προχτεσινές παρεμβάσεις του στη Βουλή, αναφερόμενος στις αγροτικές κινητοποιήσεις μίλησε για τους «κατά κύριο επάγγελμα αγρότες». Αυτή η αναφορά δεν είναι τυχαία, γίνεται εκ του πονηρού. Ο Αλ. Τσίπρας διαβεβαιώνει όσους οριστούν ως «κατά κύριο επάγγελμα αγρότες» ότι δεν έχουν να φοβηθούν τίποτα από τις αναδιαρθρώσεις στη φορολογία και το Ασφαλιστικό.\nΣτην πραγματικότητα, κλείνει το μάτι στους μεγαλοαγρότες, που άλλωστε διεκδικούν αυτόν τον προσδιορισμό, με στόχο να πετάξουν έξω από την αγροτική παραγωγή τους χιλιάδες φτωχομεσαίους αγρότες σε πιο σύντομο χρονικό διάστημα. Τέτοιες θέσεις εκφράζουν ορισμένες συνδικαλιστικές δυνάμεις που εκπροσωπούν τα συμφέροντα των μεγαλοαγροτών στις κινητοποιήσεις των τελευταίων βδομάδων. Είναι και αυτό ένα ακόμα δείγμα του «ταξικού πρόσημου» που έχει η κυβέρνηση, με τους μεγαλοαγρότες, τους καπιταλιστές γης ενάντια στη φτωχομεσαία αγροτιά.\n1853 Γεννιέται ο Κουβανός επαναστάτης ποιητής Χοσέ Μαρτί, ο οποίος αφιέρωσε τη ζωή του στην πάλη για την ανεξαρτησία της χώρας του και την ενότητα όλων των λαών της Λατινικής Αμερικής κατά του ισπανικού και αμερικανικού ιμπεριαλισμού.\n1871 Οι Πρώσοι κυριεύουν το Παρίσι (Γαλλοπρωσικός Πόλεμος, 1870-1871). Τρεις μήνες περίπου αργότερα, ο εργαζόμενος λαός του Παρισιού θα ξεσηκωνόταν, εγκαθιδρύοντας τη δική του εξουσία (Παρισινή Κομμούνα).\n1884 Γεννιέται ο Ελβετός φυσικός και εφευρέτης Ογκίστ Πικάρ.\n1887 Αρχίζει στο Παρίσι η κατασκευή του πύργου του Αϊφελ, προκειμένου να κοσμήσει τη Διεθνή Εκθεση του Παρισιού, το 1889.\n1918 Το Συμβούλιο των Επιτρόπων του Λαού εκδίδει διάταγμα για την οργάνωση του εργατοαγροτικού Κόκκινου Στρατού.\n1918 Αντιπολεμική απεργία πραγματοποιείται στο Βερολίνο και τα άλλα προλεταριακά κέντρα της Γερμανίας.\n1928 Πεθαίνει ο Ισπανός πολιτικός και συγγραφέας Βισέντε Μπλάσκο Ιμπάνεζ.\n1929 Αρχειομαρξιστές και αστυνομικοί εισβάλλουν στο Εργατικό Κέντρο Θεσσαλονίκης, όπου συνεδρίαζαν μια σειρά από σωματεία προκειμένου να εκλέξουν αντιπροσώπους για το ιδρυτικό συνέδριο της ταξικής Ενωτικής ΓΣΕΕ. Δεκάδες εργάτες συνελήφθησαν, ενώ 42 παραπέμφθηκαν σε δίκη και 11 καταδικάστηκαν σε φυλάκιση.\n1932 Τα ιαπωνικά στρατεύματα επιτίθενται κατά της Σαγκάης, την οποία υπερασπίζονται οι εργάτες της πόλης και η 19η Στρατιά.\n1935 Η Ισλανδία γίνεται η πρώτη χώρα που νομιμοποιεί την έκτρωση.\n1936 Γεννιέται ο Αλβανός συγγραφέας Ισμαήλ Κανταρέ.\n1945 Πεθαίνει έπειτα από θανάσιμο τραυματισμό στο πεδίο της μάχης η 20χρονη επιλοχίας του Κόκκινου Στρατού Ρόζα Σανίνα. Η Ρ. Σανίνα, μέλος της Κομμουνιστικής Νεολαίας (Κομσομόλ), υπήρξε από τους καλύτερους ελεύθερους σκοπευτές του Κόκκινου Στρατού, στον οποίο πήγε εθελοντικά. Εγινε θρύλος τόσο για τις ικανότητες όσο και για τον ηρωισμό της.\n1966 Ιδρύθηκε το Κέντρο Μαρξιστικών Μελετών και Ερευνών (ΚΜΜΕ).\n1974 Ολοκληρώνεται στις Βρυξέλλες Διάσκεψη των Κομμουνιστικών Κομμάτων της Δ. Ευρώπης. Εξέφρασε την αλληλεγγύη στον αγώνα του ελληνικού λαού για την ανατροπή της χούντας.\n1986 Επτά αστροναύτες βρίσκουν το θάνατο όταν εκρήγνυται το αμερικανικό διαστημόπλοιο «Τσάλεντζερ», 73 δευτερόλεπτα μετά την εκτόξευσή του από το ακρωτήριο Κανάβεραλ.\n1997 Μετά από είκοσι χρόνια, η νοτιοαφρικανική αστυνομία ομολογεί τη δολοφονία του Στιβ Μπίκο (έγινε το 1977). Ο 30χρονος τότε Μπίκο, μεγάλη μορφή του κινήματος της μαύρης φοιτητικής νεολαίας και ηγέτης του Κινήματος της Μαύρης Συνείδησης, είχε «βρεθεί» νεκρός στο κελί του υπό «αδιευκρίνιστες συνθήκες». Είχε συλληφθεί για τη σύνταξη και τη διανομή ανατρεπτικών φυλλαδίων και κρατούταν στις φυλακές χωρίς να έχει απαγγελθεί επίσημη κατηγορία σε βάρος του.


Ένα αινιγματικό κτίσμα στον Τύμβο της Λαόνας – Novo Scriptorium\nΈνα αινιγματικό κτίσμα στον Τύμβο της Λαόνας\nΟλοκληρώθηκε η ετήσια ανασκαφική έρευνα του Πανεπιστημίου Κύπρου στον τύμβο της Λαόνας στην Παλαίπαφο, όπως ανακοίνωσε το Τμήμα Αρχαιοτήτων Κύπρου. Η έρευνα διεξήχθη σε δυο φάσεις (Ιούνιο και Σεπτέμβριο 2018) και διήρκεσε συνολικά 4 εβδομάδες. Ο τύμβος, που λόγω του μνημειακού του μεγέθους (100×60 μ. x 10 μ. ύψος) παραμένει μοναδικός στην Κύπρο, αναγνωρίστηκε το 2012 στο πλαίσιο του προγράμματος ανάλυσης τοπίου της πολιτείας της αρχαίας Πάφου, το οποίο διεξάγει από το 2006 η καθηγήτρια Μαρία Ιακώβου, του Τμήματος Ιστορίας και Αρχαιολογίας.\nΤο φυσικό χαμηλό έξαρμα της Λαόνας, στο οποίο ανεγέρθηκε ο τύμβος, είναι ορατό από το ιερό της Παφίας Αφροδίτης από το οποίο απέχει σχεδόν ένα χιλιόμετρο. Στις αρχές του 5ου αιώνα π.Χ. η βασιλική δυναστεία της Πάφου ανέπτυξε ένα φιλόδοξο οικοδομικό πρόγραμμα στο οροπέδιο Χατζηαπτουλλάς, που πρέπει να λειτούργησε ως η ακρόπολη της Κυπρο-κλασικής περιόδου, στο οποίο ανήγειρε ένα ανακτορικό οικοδόμημα και ένα μνημειακό σύμπλεγμα οικονομικών δραστηριοτήτων. Την ίδια περίοδο, έκτισε στη Λαόνα μια επιβλητική φρουριακή εγκατάσταση, η οποία μέχρι στιγμής έχει αποκαλυφθεί σε όλο το μήκος της ανατολικής πλευράς του λοφίσκου. Αργότερα, αυτό το φρουριακό συγκρότημα «θάφτηκε» κάτω από 13.700 κυβικά μέτρα φερτών χωμάτων με τα οποία ανεγέρθηκε ο τύμβος. Γι’ αυτό και ένα σημαντικό τμήμα του φρουρίου σώζεται σε ύψος 6 μέτρων, γεγονός που το καθιστά ένα από τα σημαντικότερα μνημεία της εποχής των κυπριακών βασιλείων.\nΜέχρι στιγμής, η ανέγερση του τύμβου τοποθετείται χρονολογικά στον 3ο αιώνα π.Χ. με βάση το τεκμήριο της κεραμικής. Από το 2013, η έρευνα διεξάγεται στο νοτιοανατολικό τέταρτο του τύμβου.\nΣε απόσταση μόλις 12 μ. νότια της κορυφής του, που φτάνει στα 114 μ. από την επιφάνεια της θάλασσας, και σε βάθος που ξεπερνά τα 6 μέτρα, η αποστολή του Πανεπιστημίου Κύπρου εντόπισε μικρό λιθόκτιστο τετράγωνο μνημείο. Στόχος της φετινής έρευνας ήταν η ολοκλήρωση της ανασκαφής του. Οι διαστάσεις του είναι μόλις 4×4 μ. και ήταν ήδη κατεστραμμένο όταν συσσωρεύτηκαν από πάνω του τα χώματα του τύμβου. Παρ’ όλα αυτά, η ανατολική όψη διατηρείται σε ύψος 3,5 μ. Διαθέτει ένα ψηλό βάθρο θεμελίωσης με αργούς λίθους και κόκκινο πηλό. Το μόνο τμήμα του μνημείου που θα ήταν για ένα σύντομο χρονικό διάστημα ορατό είναι το εξωτερικό με τους λαξευτούς λίθους. Κατά τα άλλα, δεν υπάρχει καμιά αντιστοιχία μεταξύ εξωτερικής και εσωτερικής δόμησης.\nΗ ολοκλήρωση της έρευνας επιβεβαίωσε ότι το δυσερμήνευτο αυτό μνημείο δεν κατασκευάστηκε για εσωτερική χρήση. Δεν περιείχε κανένα αντικείμενο και δεν έκρυβε ταφικό θάλαμο. Οι λίθινοι τοίχοι λειτουργούσαν ως κέλυφος γύρω από την επεξεργασμένη μάργα με την οποία ήταν επιμελώς γεμάτο από το επίπεδο του φυσικού βράχου μέχρι και πάνω από τα 3,5 μ. ύψος που σώζεται η τοιχοποιία. Η επεξεργασία της μάργας φαίνεται ότι γινόταν σε ένα μακρόστενο σκάμμα/κανάλι στα ανατολικά του μνημείου, το οποίο επικοινωνεί με το κέντρο του βάθρου θεμελίωσης.\nΤο μυστήριο της απουσίας του δυτικού τοίχου του μνημείου λύθηκε όταν η αποστολή αναγνώρισε στη νότια τομή του τύμβου που είχε καλύψει το μνημείο την ανθρώπινη επέμβαση. Ο δυτικός τοίχος είχε καταστραφεί ως τη βάση θεμελίωσης πάνω στο φυσικό βράχο. Πρόκειται, αναμφίβολα, για την επέμβαση επίδοξων τυμβωρύχων που έδρασαν στη διάρκεια της ανέγερσης του τύμβου με στόχο τον εντοπισμό των κτερισμάτων ταφικού θαλάμου. Προφανώς, είχαν λάθος πληροφόρηση. Είναι πιθανόν ότι αυτός ήταν ο πραγματικός ρόλος του μνημείου: να παραπλανήσει. Συλημένος ή ασύλητος ο ταφικός θάλαμος, ή το κενοτάφιο, εν ονόματι του οποίου κατασκευάστηκε ο τύμβος της Λαόνας εξακολουθεί να διαφεύγει.\nΤο Τμήμα Αρχαιοτήτων έχει ήδη προβεί σε κατάχωση του βάθρου θεμελίωσης της ανατολικής όψης καθώς και στην τοποθέτηση προσωρινού στέγαστρου για την προστασία και συντήρηση του μνημείου από τις καιρικές συνθήκες. Η έρευνα θα συνεχιστεί το 2019 με στόχο την αποκάλυψη της πορείας του Κυπρο-κλασικού τείχους σε όλο το μήκος της βόρειας και βορειοδυτικής πλευράς.\nΕπιστήμες - Έρευνα\nΑρχαιολογία, Ευρήματα, Κύπρος, Λαόνα, Παλαίπαφος, Τύμβος\nΑνακαλύφθηκε μόλυβδος σε παιδικά δόντια Νεάντερταλ!\nΠροϊστορικός χαυλιόδοντας, μήκους δύο μ., εντοπίστηκε στο Αμύνταιο\nOrthodox Christianity (221)


Πατινάζ - FS European Championships: Ακόμη ένας τίτλος για Papadakis/Cizeron - Other Sports News\nΜπρατισλάβα, Σλοβακία— Μετά την κατάκτηση του παγκοσμίου πρωταθλήματος στην Σανγκάη, το ζευγάρι Gabriella Papadakis/Guillaume Cizeron βρέθηκε και στην κορυφή της Ευρώπης.\nΜπορεί στο σύντομο πρόγραμμα οι παγκόσμιοι πρωταθλητές να βρέθηκαν στη δεύτερη θέση κυρίως από το εξαιρετική εμφάνιση των Cappellini/Lanotte, ωστόσο στο ελεύθερο το γαλλικό δίδυμο χόρεψε το «Rain In Your Black Eyes» με τον καλύτερο τρόπο που θα μπορούσε κατακτώντας την πρώτη θέση.\nΑρμονία κινήσεων, όμορφα σηκώματα πετυχημένα twizzles και πολύ δουλειά στα πόδια ήταν παράγοντες που χάρισαν στην Gabriell Papadakis και τον Guillaume Cizeron το δεύτερο διαδοχικό χρυσό στο Ευρωπαϊκό πρωτάθλημα με σύνολο 182.71 βαθμούς.\nΗ προσπάθεια στο να επιστρέψει στην κορυφή της Ευρώπης μετά από το χρυσό στη Βουδαπέστη (2014) δεν απέδωσε καρπούς για το ιταλικό ζευγάρι Anna Cappellini/Luka Lanotte, οι οποίοι έβγαλαν αρκετή πίεση στον πάγο κάτι που παραδέχθηκε και ο Lanotte αμέσως μετά.\nΤο «Dolce Vita» βγήκε με μικρά λαθάκια, από τους «ασημένιους» στο περσινό Ευρωπαϊκό πρωτάθλημα, σημειώνοντας μάλιστα την τρίτη καλύτερη επίδοση στο ελεύθερο πρόγραμμα, καταλαμβάνοντας με σύνολο 178.01 βαθμούς την δεύτερη θέση.\nΣτο τρίτο σκαλί του βάθρου ανέβηκαν οι Ekaterina Bobrova/Dmitri Soloviev, με το ρώσικο δίδυμο να ρισκάρει αρκετά με το δύσκολο πρόγραμμα υπό τους ήχους του «Anna Karenina» παίρνοντας 107.79 βαθμούς, ωστόσο δεν ήταν αρκετοί για το ασημένιο μετάλλιο μένοντας στην τρίτη θέση με 176.50 βαθμούς.\nΕκτός μεταλλίων βρέθηκε το ζευγάρι από τη Ρωσία Victoria Sinitsina/Nikita Katsalapov που διατηρήθηκαν στην τέταρτη θέση που είχαν πάρει στο σύντομο, συγκεντρώνοντας 172.65 βαθμούς, ενώ αρκετά πιο πίσω ήταν οι συμπατριώτες τους Alexandra Stepanova/Ivan Bukin που είχαν 165.55 βαθμούς.\nΗ πρώτη εξάδα συμπληρώθηκε από μία έκπληξη καθώς το βρετανικό δίδυμο Penny Coomes/Nicholas Buckland βρέθηκε στην έκτη από την όγδοη θέση του σύντομου προγράμματος με 162.75 μόλις για 0.17 βαθμούς διαφορά από το ιταλικό ζευγάρι Charlene Guignard/Marco Fabbri που κατέλαβαν την έβδομη θέση.\n1. Papadakis/Cizeron (Γαλλία) 182.71 2. Cappellini/Lanotte (Ιταλία) 178.01 3. Borbova/Soloviev (Ρωσία) 176.50 4. Sinitsina/Katsalapov (Ρωσία) 172.65 5. Stepanova/Bukin (Ρωσία) 165.55\n6. Coomes/Buckland (Μ.Βρετανία) 162.75\nΞιφασκία – FIE WCH 2015: Εκτός τετράδας η Βουγιούκα


Πας στο γυμναστήριο και δεν χάνεις κιλά; • Be2inus\nΤο μόνιμο παράπονο φίλων μου και ίσως μεγάλου ποσοστού γυναικών…\nΓιατί ενώ πηγαίνεις στο γυμναστήριο και κάνεις προπόνηση , η ζυγαριά δεν σου κάνει το χατίρι και ΄χει κολλήσει στο ίδιο νούμερο..;\nΤο φταίξιμο είναι καθαρά και μόνο δικό σου. Κάποιες κακές ¨συνήθειες» που τις παίρνεις μαζί σου στο πρόγραμμα γυμναστικής είναι η αιτία που δεν βλέπεις αποτέλεσμα…\n«Κλέψιμο» στις επαναλήψεις. Έχει παρατηρηθεί ότι οι γυναίκες βιάζονται. Κλέβουν λεπτά από αερόβιες ασκήσεις όπως είναι ο διάδρομος, το ποδήλατο, το ελλειπτικό. Δεν κάνουν ακριβώς τα σετ των επαναλήψεων ή κάνουν μισές τις ασκήσεις για να πάνε στην επόμενη. Αυτό είναι ένα τεράστιο λάθος, τα λεπτά μίας προπόνησης και η επανάληψη των ασκήσεων είναι ένα από τα μυστικά για να κάψεις θερμίδες και όχι μόνο.\nΓιατί δεν σηκώνεις βάρη; Παρά το γεγονός ότι πολλές γυναίκες έχουν κατανοήσει τα οφέλη της προπόνησης που αφορά την μυϊκή δύναμη, υπάρχουν μερικές που φοβούνται να σηκώνουν βάρη και αποφεύγουν ασκήσεις με αλτήρες. Μάθε λοιπόν ότι κυρίως οι γυναίκες άνω των 40 ετών (true story), μπορούν να αλλάξουν το σώμα τους αυξάνοντας τη μυϊκή τους μάζα. Επίσης πρέπει να γνωρίζεις ότι το μυστικό στην άρση βαρών είναι οι επαναλήψεις και η αίσθηση ότι οι μύες έχουν κουραστεί.\nΔεν κοιτάς τον καθρέφτη. Μερικές φορές δεν αγαπάμε αυτό που βλέπουμε στον καθρέφτη και έτσι αποφεύγουμε τον καθρέφτη. Αυτός όμως μας βοηθά να δούμε τη φόρμα μας, να καταλάβουμε τις ατέλειες, ώστε να μπορέσουμε να τις διορθώσουμε. Από εδώ και πέρα λοιπόν σταματάς να σκέφτεστε ότι κάποιοι σε παρατηρούν και παρατήρησε εσύ τον εαυτό σου με προσοχή.\nPreviousCrochet , η hot τάση της σεζόν!\nNextSummer trend: ruffled dress\nΠως θα απαλλαγείς από τα κίτρινα …νύχια!\nΠόσο κόκκινο κραγιόν «αντέχεις»..;


Όλες οι προϋποθέσεις είναι παρούσες... - IONIKOS NEWS\nHome Μαρούντας Κώστας ΠΟΔΟΣΦΑΙΡΟ Όλες οι προϋποθέσεις είναι παρούσες...\nΌλες οι προϋποθέσεις είναι παρούσες...\nThodoris Χ στις Φεβρουαρίου 18, 2020 Μαρούντας Κώστας, ΠΟΔΟΣΦΑΙΡΟ,\nΔεν υπάρχει, ίσως, πιο προσοδοφόρα συνθήκη για μία ομάδα που διεκδικεί ένα σπουδαίο αγωνιστικό στόχο, πχ την άνοδο από μία κατηγορία σε μία άλλη, από το να μπαίνει στην τελική ευθεία με εμφατική νίκη. Αυτό το 3-0 επί του Αιγάλεω πρέπει να αξιοποιηθεί στον ψυχολογικό τομέα όπως ακριβώς του αρμόζει. Ο Ιωνικός (ξανα)έδειξε πως λίγο πριν το τέλος του πρωταθλήματος της Football League είναι ικανός να πετύχει το στόχο του. Διοικητική μέριμνα στη μεταγραφική ενίσχυση υπήρξε η δέουσα, κόσμος πολύς στο γήπεδο έρχεται, ατμόσφαιρα ιδανική δημιουργείται, ενώ η ομάδα βρίσκει σταδιακά το δρόμο της πάνω στο γρασίδι (όπως μέχρι Δεκέμβρη). Όλες οι προϋποθέσεις είναι παρούσες...\nΌσον αφορά στο αμιγώς αγωνιστικό κομμάτι της αναμέτρησης με το Αιγάλεω στη Νεάπολη, αφού ο Ιωνικός προηγήθηκε σε ένα τόσο καθοριστικό σημείο του πρώτου ημιχρόνου (καθοριστικό και ως προς το χρονικό σημείο, και ως προς τη συνολική εικόνα του αγώνα έως τότε), αλλά και αφού πήγε στο ημίχρονο με προβάδισμα δύο τερμάτων, δεν θα μπορούσε να μη νικήσει. Μάλιστα, η ομάδα διατήρησε τη διάθεση σε καλά επίπεδα μέχρι τα τελευταία λεπτά, ενώ προς το τέλος ενίοτε έδωσαν το «παρών» τους και οι περίτεχνες ενέργειες που αποσκοπούσαν στην τέρψη των φίλων της στις κερκίδες. Εξάλλου, ο Ιωνικός περιόρισε σε παθητικό ρόλο μία ομάδα που κάθε άλλο παρά αδιάφορη ήταν. Και αυτό δείχνει διαφορά δυναμικότητας. Όλα αυτά, σε συνολικό επίπεδο, φανερώνουν πως αυτό το απόγευμα τα πράγματα ήταν έτσι ακριβώς όπως έπρεπε. Η ομάδα του Απόστολου Χαραλαμπίδη μετέτρεψε τον πρώτο «τελικό» σε γιορτή και τώρα πάει για τον επόμενο με την κατάλληλη ψυχολογία...\nΥΓ. Εξακολουθώ να πιστεύω πως μέχρι και το Διαγόρα όλες οι ομάδες, τουλάχιστον μαθηματικά, παραμένουν εν δυνάμει απειλές για τη δεύτερη θέση. Βέβαια, μετά από τους αγώνες αυτού του σαββατοκύριακου κάποιες έμειναν πίσω, αλλά κανένας εφησυχασμός δεν χωράει μέχρι να έχουμε τετελεσμένα. Ο Διαγόρας παίζει στην κυριολεξία το τελευταίο του χαρτί απέναντι στην ομάδα της Νίκαιας. Και έτσι πρέπει να γίνει αντιληπτός κατά τη διάρκεια της προετοιμασίας του Ιωνικού για τον επερχόμενο αγώνα...\nΥΓ1. Φυσικά, θα κρίνουν πολλά τα αποτελέσματα των αμέσως επόμενων αγωνιστικών, που θα κάνουν κάποιες ομάδες αδιάφορες εξ΄ορισμού. Βέβαια, το τι κίνητρα θα έχει ύστερα ο κάθε αδιάφορος δεν μπορούμε να το ξέρουμε, αλλά σε κάθε περίπτωση εδώ που έφτασε η ομάδα του Ιωνικού όλα πρέπει να συνυπολογίζονται. Ψύχραιμα, σταθμισμένα, με οξυδέρκεια και με βάση την αρκετή πείρα που έχει η ομάδα σε υποθέσεις τέτοιες μετά την περσινή (επιτυχημένη) απόπειρα...\nΥΓ2. Μπορεί εύλογα κάποιος να πει πως ο Ιωνικός πλησίασε μετά από καιρό τα Τρίκαλα σε απόσταση τριών βαθμών. Αν βοηθάει αυτό, ας το δει κάποιος έτσι. Όμως, οτιδήποτε κι αν λέμε ή αν θέλει ο καθένας μέσα του, αυτό που πάντα παραμένει το πρώτιστο είναι το να κάνει ο Ιωνικός στους δικούς του αγώνες αυτό που πρέπει και επιβάλλεται από τις συγκυρίες. Η στοχοπροσήλωση είναι το μυστικό που θα φέρει την τελική καταξίωση.


Άρθρο 28: Τουρισμός\nΆρθρο 28: Τουρισμός\nΝόμος 4277/14 - Άρθρο 28\n1. Για την οργάνωση των δραστηριοτήτων του τουρισμού στην Αττική ισχύουν τα προβλεπόμενα στο Ειδικό Πλαίσιο Χωροταξικού Σχεδιασμού και Αειφόρου Ανάπτυξης για τον Τουρισμό (ΑΠ 67659/2013 (ΦΕΚ 3155/Β/2013)).\nΒασικοί στόχοι για την ανάπτυξη του τομέα τουρισμού είναι οι εξής:\nα) Ενδυνάμωση της ελκυστικότητας της Αθήνας - Αττικής ως ευρωπαϊκού μητροπολιτικού τουριστικού προορισμού με διεθνή και εθνική ακτινοβολία.\nβ) Εδραίωση του ρόλου της Αθήνας-Αττικής ως Πόλης - Πύλης σε επίπεδο χώρας για τον τουρισμό και συγκράτηση κατά το δυνατόν της τουριστικής κίνησης με συγκρότηση αναγνωρίσιμης τουριστικής ταυτότητας.\nγ) Βιώσιμη τουριστική ανάπτυξη με στόχους την οικονομική ευημερία, την κοινωνική και ενδοπεριφερειακή συνοχή και την περιβαλλοντική προστασία.\n2. Επί μέρους στόχοι για την ανάπτυξη του τομέα τουρισμού είναι οι εξής:\nα) Η εξασφάλιση της προστασίας και της βιωσιμότητας των φυσικών πόρων και περιβαλλοντική αναβάθμιση περιοχών τουριστικού ενδιαφέροντος.\nβ) Η ποιοτική αναβάθμιση του τουριστικού προϊόντος και η προώθηση του εκσυγχρονισμού και της αναβάθμισης των υφιστάμενων καταλυμάτων, καθώς και της ανάπτυξης νέων με όρους πράσινης ανάπτυξης.\nγ) Η βελτίωση της απόδοσης και της ανταγωνιστικότητας του τομέα στην Αττική, με την προσαρμογή και τον εμπλουτισμό του τουριστικού προϊόντος.\nδ) Η διευκόλυνση της πρόσβασης στους τουριστικούς προορισμούς από το διεθνή και από τον εθνικό χώρο.\nε) Η ορθολογική οργάνωση και η ανάπτυξη του τομέα, βάσει των συγκριτικών πλεονεκτημάτων και χαρακτηριστικών των περιοχών, στα πλαίσια των επιμέρους χωρικών ενοτήτων.\nστ) Η αξιοποίηση των ολυμπιακών εγκαταστάσεων.\nζ) Η προώθηση της Αττικής, ως προορισμού συνεδριακού τουρισμού (MICE), και η ενίσχυση της τουριστικής έλξης της Αττικής, ως αυτόνομου προορισμού αστικού τουρισμού σύντομης διάρκειας (city break), με κατάλληλες επενδύσεις και εγκαταστάσεις που θα ενισχύσουν τη θέση της πόλης ως παγκόσμιου πόλου έλξης.\nη) Η ανάπτυξη στην Αττική ειδικών και εναλλακτικών νέων μορφών τουρισμού, όπως ιδίως ο συνεδριακός, ο θαλάσσιος και ο ιατρικός τουρισμός. Οι νέες μορφές τουρισμού περιλαμβάνουν το συνεδριακό, τον ιατρικό τουρισμό. Οι υποδομές για την ανάπτυξη των νέων μορφών τουρισμού αναφέρονται ενδεικτικά στο Παράρτημα XIII.\nθ) Η διερεύνηση της δυνατότητας δημιουργίας εγκαταστάσεων ελλιμενισμού κρουαζιερόπλοιων και εξυπηρέτησης των επιβατών τους, με σκοπό τη μεγιστοποίηση των ωφελειών από την ανάπτυξη της κρουαζιέρας στην Αττική, καθώς επίσης και η αντιμετώπιση πιθανών επιπτώσεων στους τόπους προορισμού και επισκέψεων.\nΚατευθύνσεις δίνονται στο Παράρτημα XIII.\n3. Οι κατευθύνσεις χωρικού σχεδιασμού για την ανάπτυξη του τουρισμού είναι οι εξής:\nα) Προωθείται η χωρική διαφοροποίηση της τουριστικής προσφοράς, ανάλογα με το χαρακτήρα και τις δυνατότητες κάθε χωροταξικής ενότητας και τις αλληλεξαρτήσεις με τις παρακείμενες Περιφέρειες Πελοποννήσου (Κορινθία, Αργολίδα) και Στερεάς Ελλάδας (Βοιωτία, Εύβοια, Φωκίδα), Κυκλάδων (Β-ΒΔ Κυκλάδες), με χωρική κατανομή των ανάλογων μέτρων τουριστικής πολιτικής για την ανάπτυξή της.\nβ) Ο κατεξοχήν τρόπος ανάπτυξης του τουρισμού είναι ο αστικός τουρισμός.\nγ) Η αναβάθμιση και ο εκσυγχρονισμός της υφιστάμενης τουριστικής υποδομής, καθώς και η δημιουργία οργανωμένων υποδοχέων τουριστικών δραστηριοτήτων και σύνθετων τουριστικών καταλυμάτων.\nδ) Ειδικά για το κέντρο της Αθήνας, η ολοκληρωμένη αντιμετώπιση της υποβάθμισης του ιστορικού κέντρου της, πρόκειται να συμβάλει στην ανάδειξή του ως πυρήνα city break τουρισμού. Γι' αυτό, οι όποιες πολιτικές και παρεμβάσεις στο κέντρο της Αθήνας οφείλουν να λαμβάνουν ως σημαντική συνιστώσα του σχεδιασμού την πολιτική για ανάδειξη του κέντρου ως τουριστικού πόλου.\nε) Ο σχεδιασμός και η ανάδειξη ειδικών διαδρομών περιπάτου και επισκέψεων που αναδεικνύουν τα ιστορικά χαρακτηριστικά σε συνδυασμό με τα ενδιαφέροντα της σύγχρονης πόλης.\nστ) Η δημιουργία και η ανάδειξη διαδρομών και δικτύων περιοχών που συγκεντρώνουν στοιχεία φυσικού και πολιτιστικού ενδιαφέροντος. Κυριότερες τέτοιες περιοχές είναι ο Μαραθώνας, το Τατόι, η Μακρόνησος, το Σούνιο, η ευρύτερη περιοχή της Λαυρεωτικής, η Ελευσίνα και το νησιωτικό σύμπλεγμα της Αττικής.\nζ) Η επανάχρηση του υφιστάμενου κτηριακού αποθέματος οποιασδήποτε χρήσης, για τη μετατροπή του σε τουριστικά καταλύματα.\nη) Η κατασκευή νέων καταλυμάτων επιτρέπεται εντός των θεσμοθετημένων ζωνών των Γενικών Πολεοδομικών Σχεδίων και Ζωνών Οικιστικού Ελέγχου ή σε οργανωμένες τουριστικές αναπτύξεις μεγάλης κλίμακας, σύμφωνα με τα προβλεπόμενα στην επόμενη περίπτωση θ'.\nθ) Η χωροθέτηση των τουριστικών υποδομών μεγάλης κλίμακας γίνεται κατά προτεραιότητα εντός των θεσμοθετημένων ζωνών των Γενικών Πολεοδομικών Σχεδίων και Ζωνών Οικιστικού Ελέγχου, όπου επιτρέπεται η χρήση ή με βάση τις διατάξεις για τους οργανωμένους υποδοχείς τουριστικών δραστηριοτήτων, όπως αυτοί ορίζονται στο άρθρο 1 του νόμου 4179/2013.\nι) Η εξυπηρέτηση των θεματικών πάρκων επιτυγχάνεται κατά προτεραιότητα από μέσα σταθερής τροχιάς και σε συνέργεια με αναπτυξιακούς πόλους και χώρους πρασίνου, αστικού και περιαστικού.\n4. Η ελκυστικότητα της Αθήνας ως παγκόσμιου τουριστικού προορισμού επιδιώκεται και μέσω παρεμβάσεων που αφορούν στη βελτίωση της ποιότητας ζωής και τη δικτύωση της περιφέρειας, όπως:\nα) Αναπλάσεις σε περιοχές ολόκληρου του πολεοδομικού συγκροτήματος και κατά προτεραιότητα των ιστορικών κέντρων και του παράκτιου μετώπου.\nβ) Σύνδεση του θαλάσσιου μετώπου με τον οικιστικό ιστό και απόδοσή του στους κατοίκους και τους επισκέπτες.\nγ) Αναπλάσεις των πυλών - εισόδων της Περιφέρειας, όπως τα λιμάνια, οι εθνικές οδοί και οι τερματικοί σταθμοί του δικτύου σιδηροδρόμων και υπεραστικών λεωφορείων.\nδ) Προστασία, ανάδειξη και συνδυασμένη προβολή των πόρων του ευρύτερου περιαστικού χώρου.\nε) Βελτίωση της εικόνας των δημόσιων χώρων και της εικόνας των κτηρίων.\nστ) Δικτύωση με μέσα σταθερής τροχιάς των προορισμών του αστικού τουρισμού και των μεγάλων πόλων τουριστικής έλξης στον εξωαστικό χώρο.\nζ) Διευκόλυνση της πρόσβασης στους τουριστικούς προορισμούς από τις βασικές διεθνείς και εθνικές πύλες εισόδου. Διαμόρφωση προϋποθέσεων για τη διακίνηση μεγαλύτερου ποσοστού επισκεπτών με ήπιους τρόπους μετακίνησης.\nη) Η διαμόρφωση του συγκοινωνιακού και κυκλοφοριακού σχεδιασμού με τρόπο που να εξυπηρετεί και τις ανάγκες της τουριστικής δραστηριότητας. Προκειμένου η Αττική να καταστεί ελκυστικός προορισμός city break και κρουαζιέρας και λόγω των συγκεκριμένων απαιτήσεων των ως άνω μορφών τουρισμού, προβλέπεται η κατάρτιση ειδικού σχεδίου με κατευθύνσεις κυκλοφοριακής οργάνωσης και πολεοδομικών παρεμβάσεων προς ενσωμάτωση στον υποκείμενο σχεδιασμό.


Καύσωνας: Απειλή και για τα αυτιά μας « ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟΝ ΚΟΣΜΟ\nΚαύσωνας: Απειλή και για τα αυτιά μας\nΤο καλοκαίρι και ιδιαίτερα τις μέρες με καύσωνα όπου αναπτύσσονται πολύ υψηλές θερμοκρασίες προκύπτουν πολλά προβλήματα υγείας. Τη μερίδα του λέοντος έχει και το αυτί, ένα όργανο με πολύ ιδιαίτερη ανατομία που περιλαμβάνει τρία τμήματα: έξω ους, μέσο ους και εσω ους, και έχει επικοινωνία με άλλα όργανα όπως η μύτη, ο φάρυγγας και ο λάρυγγας.\nΤα προβλήματα λοιπόν που προκύπτουν στο όργανο του αυτιού μπορεί να οφείλονται σε εξωγενείς παράγοντες ή σε προβλήματα από τα όργανα επικοινωνίας που αντανακλούν προς αυτό.Η πιο συχνή φλεγμονή τους καλοκαιρινούς μήνες είναι η εξωτερική ωτίτιδα. Η εξωτερική ωτίτιτδα είναι φλεγμονή του έξω ακουστικού πόρου με οίδημα, ωτόρροια, ερυθρότητα, έντονη ωταλγία και αίσθημα κνησμού. Η αυξημένη εφίδρωση λόγω ζέστης έχει ως αποτέλεσμα το δέρμα του έξω ακουστικού πόρου του αυτιού να διαβρέχεται έντονα.\nΑυτό δημιουργεί ένα ευνοϊκό περιβάλλον λόγω υγρασίας είτε για ανάπτυξη μυκήτων ή μικροβίων στον έξω ακουστικό πόρο. Όταν αυτό σε κάποιους ανθρώπους συνοδεύεται από δερματίτιδα ή έκζεμα ή υπερβολική συγκέντρωση σμήγματος τότε είναι πολύ εύκολο με μια απλή κίνηση, τρίψιμο ή ξύσιμο ή με χρήση μπατονέτας, το αυτί να τραυματιστεί. Είναι γνωστό ότι όταν γίνει λύση της συνέχειας του φραγμού του δέρματος τότε είναι πάρα πολύ εύκολο να αναπτύχθουν φλεγμονές. Αν έχει και διαβήτη ο ασθενής τότε αυτό είναι ακόμη πιο εύκολο να συμβεί.\nΣτις μέρες μας, μια συχνή αιτία για ωτίτιδες είναι η μεγάλη χρήση των ακουστικών ή hands free στο κινητό είτε για να ακούσουμε μουσική είτε για να μιλήσουμε. Έτσι λοιπόν, το καλοκαίρι η πιο συχνή μορφή ωτίτιδας είναι η εξωτερική ωτίτιδα η οποία αντιμετωπίζεται με καθαρισμό του έξω ακουστικού πόρου, με χορήγηση τοπικών σταγόνων, με αποφυγή της υγρασίας και με χορήγηση αντιβιοτικών ή αντιμυκητιασικών.\nΒέβαια με την υπερβολική χρήση του a/c, τον καύσωνα, τη χρήση της πισίνας και την εναλλαγή θερμοκρασιών εκτός από το αυτί ταλαιπωρείται και η μύτη. Τα πιο συχνά συμπτώματα είναι έντονο μπούκωμα το οποίο αν συνυπάρχει και αλλεργική ρινίτιδα, στραβό διάφραγμα, πολύποδες ή και χρόνια ιγμορίτιδα μπορεί να οδηγήσει σε εκκριτική ή οξεία μέση ωτίτιδα λόγω της επικοινωνίας της μύτης μέσω της ευσταχιανής σάλπιγγας με το αυτί.\nΗ οξεία μέση ωτίτιτδα είναι φλεγμονή του μέσου ωτός που χαρακτηρίζεται από παρουσία πύου στο κοίλο του τυμπάνου. Τα συμπτώματα είναι ωταλγία, βαρηκοΐα αγωγιμότητας, εμπύρετο και ωτόρροια.Είναι πολύ συχνή σε παιδιά βρεφικής και νηπιακής ηλικίας αλλά εκδηλώνεται και σε ενήλικες.\nΗ εκκριτική ωτίττιδα είναι η ύπουλη ωτίτιδα με σχετικά ασυμπτωματική παρουσία υγρού στο μέσο ους χωρίς σημεία ή συμπτώματα οξείας φλεγμονής όπως συμβαίνει στην οξεία μέση ωτίτιδα. Είναι πιο συχνή σε παιδιά ηλικίας από 2 εώς 5 ετών, και αποτελεί την πιο συχνή αιτία βαρηκοϊας.\nΣυχνά ακολουθεί ένα επεισόδιο οξείας μέσης ωτίτιδας με συμπτώματα όπως βαρηκοΐα, αίσθημα πληρότητος ωτός, αυτοφωνία,εμβοές. Η αντιμετώπιση περιλαμβάνει αρχικά συντηρητική αγωγή, αν όμως το παιδί δεν ανταποκριθεί μπορεί να χρειαστεί αδενοτομή με παρακέντηση της τυμπανικής μεμβράνης και πιθανή εισαγωγή σωληνίσκων για να αερίζεται επαρκώς το μέσο ους. Στους ενήλικες πρέπει να εξεταστεί και ο ρινοφάρυγγας με οπίσθια ρινοσκόπηση είτε με αξονική τομογραφία για να αποκλειστεί η παρουσία κάποιας κακοήθειας.\nΕπειδή υπάρχουν πολλές περιπτώσεις ασθενών όπου μπορεί να συνδυάζονται οι διάφορες μορφές της ωτίτιδας, σε κάθε περίπτωση επιβάλλεται η έγκαιρη αξιολόγηση από τον ειδικό γιατρό και η αποφυγή τυχαίων θεραπειών.\nΧρήσιμες συμβουλές για να χαιρόμαστε το καλοκαίρι\nκαθαρισμός των αυτιών πριν έρθει το καλοκαίρι, ιδανικά το Μάιο για να αποφύγουμε επιμολύνσειςδεν ξύνουμε τα αυτιά μας με οτιδήποτε, δεν τα τραυματίζουμεπροσέχουμε όταν λουζόμαστε- το αυτί δεν θέλει λούσιμο γιατί αλλιώς κινδυνεύει να κάνει φλεγμονές, από διαταραχή του pHεάν λουζόμαστε ή κολυμπάμε κάθε μέρα να ρίχνουμε λίγο άσπρο καθαρό οινόπνευμα στα αυτιά- προσφέρει προστασίααν χρησιμοποιούμε ωτοασπίδες πρέπει να τις τοποθετούμε σωστά για αποφυγή τραυματισμώναποφεύγουμε να ψαλιδίσουμε τις τρίχες στον έξω ακουστικό πόρο λόγω πιθανού τραυματισμούαποφεύγουμε το μεγάλο ψύχος, ιδιαίτερα από A/C καθώς και τις έντονες εναλλαγές θερμοκρασίας διότι μπορεί να βοηθήσει στην εξέλιξη μιας φλεγμονήςγενικά, άφθονη ενυδάτωση και καλή διατροφή πλούσια σε φρούτα και λαχανικάεντάξτε την άσκηση στη ζωή σας, καθώς είναι η καλύτερη άμυνα του οργανισμού και τολμήστε να δοκιμάσετε κάποιο από τα θαλάσσια σπορ.\nΦωτογράφος δημιουργεί ρεαλιστικές εικόνες πλανητών στο εργαστήριο


Υπόθεση Novartis: Νέες κλήσεις σε πέντε μη πολιτικά πρόσωπα - BORO από την ΑΝΝΑ ΔΡΟΥΖΑ - boro.gr\nΑρχική/More/Τα νέα της ημέρας/Υπόθεση Novartis: Νέες κλήσεις σε πέντε μη πολιτικά πρόσωπα\nΗ Εισαγγελία Διαφθοράς μελετά την πορεία χρηματικών ποσών που χαρακτηρίζονται ως «ύποπτα» και σχετίζονται με τη Novartis.\nΜέχρι τα τέλη Απριλίου φαίνεται πως ολοκληρώνεται η εισαγγελική έρευνα για τη φαρμακοβιομηχανία. Στόχος των εισαγγελικών Αρχών είναι μέσα στον επόμενο μήνα να έχουν ολοκληρώσει την αξιολόγηση του υλικού που αφορά στα 5 πολιτικά πρόσωπα.\nΠρόκειται για τον πρώην πρωθυπουργό Αντώνη Σαμαρά και τους πρώην υπουργούς Γιάννη Στουρνάρα, Δημήτρη Αβραμόπουλο, Άδωνι Γεωργιάδη και Μάριο Σαλμά, αν και με τις μέχρι στιγμής εκτιμήσεις θα μπουν στο… αρχείο.\nΣτο μεταξύ οι εισαγγελείς κατά της διαφθοράς έχουν ήδη αποστείλει κλήσεις σε πέντε μη πολιτικά πρόσωπα. Είναι μέλη επιτροπών τιμολόγησης φαρμάκων τα οποία καλούνται να δώσουν εξηγήσεις για το αδίκημα της απιστίας, αλλά και οι υπεύθυνοι διαφημιστικής εταιρείας, που συνδέονται άμεσα με τη Novartris.\nΌπως εκτιμάται, έτσι γινόταν το ξέπλυμα του χρήματος. Ξεκινούσαν από τη μητρική Novartis από τη Βασιλεία της Ελβετίας, «έφταναν» στη θυγατρική της στην Ελλάδα κι ένα μέρος τους κατέληγε σε αυτά τα εικονικά τιμολόγια. Η πρώτη εκτίμηση των Εισαγγελέων είναι ότι τα ποσά αυτά, χρησιμοποιήθηκαν, πιθανότατα μετρητά, για δωροδοκία «αγνώστων προς το παρόν προσώπων».\nΣυγκεκριμένη διαφημιστική εμφανίζεται να έχει επιχειρηματική δραστηριότητα το διάστημα Απρίλιος 2011 – Μάιος 2012 με τα οικονομικά της στοιχεία να καταδεικνύουν, όπως αναφέρουν πληροφορίες, ανοδικούς τζίρους που συνδέονται μόνο με τη Novartis.\nΠάντως, η έρευνα των εισαγγελέων δεν επικεντρώνεται μόνο στη συγκεκριμένη διαφημιστική εταιρία, οι υπεύθυνοι της οποίας καλούνται πλέον σε εξηγήσεις για νομιμοποίηση παράνομων εσόδων, αλλά και σε άλλες, που ενδέχεται να εξυπηρετούσαν σκοπούς «πλυντηρίου».\nH δικογραφία για τον Ανδρέα Λοβέρδο\nΓια την πράξη της παθητικής δωροδοκίας, καλείται να καταθέσει ως ύποπτος, ο κοινοβουλευτικός εκπρόσωπος του ΚΙΝΑΛ, πρώην υπουργός Υγείας, Ανδρέας Λοβέρδος. Σύμφωνα με το διαβιβαστικό έγγραφο, ζητείται η άρση της ασυλίας του.\nΗ έρευνα αφορά στη διαδικασία έγκρισης και τιμολόγησης τεσσάρων φαρμακευτικών σκευασμάτων που τέθηκαν στην ελληνική αγορά από την NOVARTIS. Οι εισαγγελείς διαφθοράς στηρίζονται σε καταθέσεις μαρτύρων, σε έγγραφα και σε εικονικά τιμολόγια.\nNovartis , Ανδρέας Λοβέρδος , Υπόθεση Novartis


ΖΩΔΙΑ | piperata.gr\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Αγαπητοί Κριοί, θωρακίστε την πίστη στον εαυτό σας! Έτσι δεν θα επιτρέψετε σε κανέναν και τίποτα να πλήξει εσάς και την πορεία σας. Αξιοποιήστε την ευφυΐα και τα πολλά\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Θα έχεις επιφυλάξεις για όσα δε μπορεί να δεχτεί η καρδιά σου σε θέματα που αφορούν τη σχέση σου. Πιστεύεις πως είσαι λίγο σκληρή….τόσο εσύ όσο και ο αγαπημένος σου. Ξέρεις\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Μπορείτε να πάρετε μια ανάσα ανακούφισης, αγαπητοί Κριοί! Η Αφροδίτη της αρμονίας λήγει την ανάδρομη πορεία που ακολουθούσε από τις 13 Μαΐου στους Διδύμους. Ορθόδρομη πλέον\nΖώδια: Αστρολογικές προβλέψεις για Τετάρτη 24 Ιουνίου\nΚΡΙΟΣ Αγαπητοί Κριοί, νιώθετε διχασμένοι! Από τη μία θέλετε να χαλαρώσετε και να αφήσετε τους άλλους να πράξουν τα δέοντα σε ένα ομαδικό εγχείρημα. Από την άλλη, η ορμητική σας φύση θέλει να διατηρήσει τον δημιουργικό έλεγχο σε όλα. Σίγουρα υπάρχει\nΖώδια: Αστρολογικές προβλέψεις για Τρίτη 23 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Το να αισθάνεσαι πιο ανοιχτόμυαλη, σε κάνει να ανησυχείς λιγότερο για το τι σκέφτεται ο καθένας για τις απόψεις σου – συμπεριλαμβανομένου του εραστή σου. Θέλεις να\nΖώδια: Αστρολογικές προβλέψεις για Δευτέρα 22 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Μπαίνετε στη νέα εβδομάδα πολλά όνειρα και φιλοδοξίες, αγαπητοί Κριοί! Αν κάτι σας εμποδίσει να τα πραγματώσετε, θα είναι μόνο η δική σας ανασφάλεια. Τώρα που έχετε την τύχη\nΖώδια: Αστρολογικές προβλέψεις για Σάββατο 20 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Αυτή είναι μια καλή στιγμή για εσώτερες και διευρυμένες ανασκοπήσεις, αγαπητοί Κριοί! Αποτραβηχτείτε λίγο για να κατανοήσετε πού μπορεί να κάνετε λάθη ή ποιες συνθήκες ζωής\nΖώδια: Αστρολογικές προβλέψεις για Παρασκευή 19 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Η εντολή των άστρων είναι να βάλετε περισσότερη κατανόηση σε ό,τι λέτε και κάνετε, αγαπητοί Κριοί! Η Σελήνη και η ανάδρομη Αφροδίτη ευθυγραμμίζονται στον 3ο Οίκο σας της\nΖώδια: Αστρολογικές προβλέψεις για Πέμπτη 18 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Νιώθετε ευερέθιστοι, αγαπητοί Κριοί; Ίσως προκύψουν κάποιες αναταραχές στο στενό σας περιβάλλον, καθώς ο επικοινωνιακός Ερμής γυρίζει ανάδρομος… Και μέχρι τις 12 Ιουλίου θα\nΖώδια: Αστρολογικές προβλέψεις για Τετάρτη 17 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Αγαπητοί Κριοί, αυτή είναι η στιγμή να πάψετε να παλεύετε και να μειώσετε την έντασή σας! Απολαύστε την πιο προσγειωμένη οπτική των πραγμάτων, για να χειριστείτε άρτια όλα τα\nΖώδια: Αστρολογικές προβλέψεις για Τρίτη 16 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Καινοτόμες ιδέες για αύξηση εσόδων σας κατακλύζουν, αγαπητοί Κριοί! Η Σελήνη συναντά τον εκκεντρικό Ουρανό, στον 2ο Οίκο σας των χρημάτων και της δουλειάς. Δεν αποκλείεται\nΖώδια: Αστρολογικές προβλέψεις για Δευτέρα 15 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Με εξαιρετικά δημιουργική και θετική οπτική ανοίγετε την καινούργια εβδομάδα, αγαπητοί Κριοί! Η στιγμή ενδείκνυται για να χειριστείτε εκείνα τα θέματα που αναβάλετε εδώ και\nΖώδια: Ερωτικές προβλέψεις για Σάββατο 13 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια στον ερωτικό τομέα. ΚΡΙΟΣ Η αποδοχή ότι δεν γνωρίζεις τα πάντα για ένα συγκεκριμένο άτομο και προσπαθείς να σκάψεις λίγο βαθύτερα, θα τον ενθαρρύνει να αποκαλύψει μια κρυφή πλευρά\nΖώδια: Αστρολογικές προβλέψεις για Παρασκευή 12 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Δικαιούστε μια πνευματική ανάπαυλα, αγαπητοί Κριοί! Έχετε πιέσει πολύ τον εαυτό σας τον τελευταίο καιρό, για να φανείτε παραγωγικοί και προνοητικοί. Την ευκαιρία ξεκούρασης σας\nΖώδια: Αστρολογικές προβλέψεις για Πέμπτη 11 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Κάπου στα σύννεφα περιφέρεται το μυαλό σας, αγαπητοί Κριοί! Γι’ αυτό ευθύνεται ο ονειροπόλος Ποσειδώνας, που βρίσκεται στη ζώνη σας της φαντασίας… Αλλά τον κεντρίζει για να τον\nΖώδια: Αστρολογικές προβλέψεις για Τετάρτη 10 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Αγαπητοί Κριοί, στραφείτε στα συναισθήματα και όχι στην λογική των άλλων! Είναι βέβαιο ότι θα καταφέρετε να χειριστείτε κάθε περίσταση, με τα σωστά λόγια: Σε αυτό βοηθά μια\nΖώδια: Αστρολογικές προβλέψεις για Τρίτη 9 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Αγαπητοί Κριοί, ίσως να μην καταφέρετε να ακολουθήσετε το φορτωμένο πρόγραμμα που είχατε στήσει! Μια φλύαρη γωνία ανάμεσα στη Σελήνη και την σαγηνευτική Αφροδίτη, θα\nΖώδια: Αστρολογικές προβλέψεις για Δευτέρα 8 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Τα σχέδιά σας μπορεί να αναστατωθούν κάπως στην αρχή αυτής της εβδομάδας, αγαπητοί Κριοί! Οι εξελίξεις θα φέρουν ανακαλύψεις που θα σας απογοητεύσουν για άτομα του\nΖώδια: Αστρολογικές προβλέψεις για Σάββατο 6 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Αγαπητοί Κριοί, κάποιες ανατροπές πρόκειται να σας προσεγγίσουν που θα αλλάξουν κάθε πρόγραμμά σας! Πρέπει να είστε προετοιμασμένοι να χειριστείτε το πιθανό χάος, με άρτια\nΖώδια: Αστρολογικές προβλέψεις για Παρασκευή 5 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Ανοίξτε πανιά για καινούργιους ορίζοντες, αγαπητοί Κριοί! Η σπάνια Έκλειψη Σελήνης στον Τοξότη αποτελεί και Πανσέληνο, που ενεργοποιεί τον 9ο Οίκο σας της επέκτασης. Η θέα\nΖώδια: Αστρολογικές προβλέψεις για Πέμπτη 4 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Προκαλέστε τα όρια που έχετε θέσει οι ίδιοι στον εαυτό σας, αγαπητοί Κριοί! Αυτό απαιτεί η Σελήνη στον επεκτατικό Τοξότη και τον 9ο Οίκο σας της ελευθερίας. Αν κάνατε\nΖώδια: Αστρολογικές προβλέψεις για Τετάρτη 3 Ιουνίου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Κρατήστε το μέτρο στην έκφραση των απόψεών σας, ειδικά αν είστε παθιασμένοι με κάτι! Αγαπητοί Κριοί, ο Ήλιος συναντά την ανάδρομη Αφροδίτη στον τομέα σας της επικοινωνίας\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Νιώθετε ετοιμοπόλεμοι, αγαπητοί Κριοί; Προσπαθήστε να συγκρατηθείτε και μετρήστε τα δεδομένα σας! Μια όψη σύγχυσης ανάμεσα στη συμπονετική Αφροδίτη και τον επιθετικό Άρη, θα\nΖώδια: Αστρολογικές προβλέψεις για Δευτέρα 1 Ιουνίου\nΔιαβάστε πως επηρεάζει το πλανητικό σκηνικό της ημέρας τα 12 ζώδια. ΚΡΙΟΣ Κάπως συγκρατημένοι μπαίνετε στη νέα εβδομάδα και τον καινούργιο μήνα, αγαπητοί Κριοί… Είστε εστιασμένοι στο να επιλύσετε επιτέλους κάποιες καταστάσεις σας έχουν πιέσει. Τα\nΖώδια: Αστρολογικές προβλέψεις για Σάββατο 30 Μαΐου\nΔιαβάστε πως θα επηρεάσει το πλανητικό σκηνικό της ημέρας τα 12 ζώδια. ΚΡΙΟΣ Έχετε περάσει αρκετές δυσκολίες τελευταία, που ίσως πλέον ωθούν τις αντοχές σας στα όριά τους! Αγαπητοί Κριοί, μπορείτε πλέον να πάρετε μια ανάσα ανακούφισης. Η ατμόσφαιρα\nSubscribe to ΖΩΔΙΑ